wickkiey/tamil-wikipedia-chunked huggingface dataset:
# சுமங்கலி (1983 திரைப்படம்)

***சுமங்கலி*** (*Sumangali*) என்பது 1983 ஆம் ஆண்டு வெளியான இந்திய தமிழ் நாடகத் திரைபடமாகும். இப்படத்தை டி. யோகானந்த் இயக்கி, தயாரித்தார். இதில் சிவாஜி கணேசன், சுஜாதா, பிரபு, கீதா ஆகியோர் நடித்தனர். இப்படம் இந்தி திரைப்படமான *ஆஷா* (1980) என்பதன் மறு ஆக்கமாகும். படம் 1983 ஆகஸ்ட் 12 அன்று வெளியானது.
# சுமங்கலி (1983 திரைப்படம்)

## கதை

இளங்கலை பட்டதாரியான ராமு சுமையுந்து ஓட்டி பிழைப்பு நடத்திவருகிறார். ஒரு பயணத்தின் போது பாடகி/நடனக் கலைஞர் ரூபாதேவியை சந்திக்கிறார். விரைவில் அவர்கள் இருவரும் நல்ல நண்பர்களாகின்றனர். அனாதையான ரூபாதேவி ராமுவை காதலிக்கிறாள். ஆனால் ராமு துளசியை காதலிக்கிறார் என்பதை அறிந்ததும் பின்வாங்குகிறாள். ராமுவின் முதலாளி, விநாயகம் ராமுவுக்கு தன் மகள் லட்சுமியை திருமணம் செய்து வைக்க விரும்புகிறார். ஆனால் ராமுவோ துளசியைத் திருமணம் செய்துகொள்கிறார். இதனால் விநாயகம் கோபமடைந்து, ராமுவின் அடுத்த பயணத்தில் அவரின் உயிரைப் பறிக்க ஏற்பாடு செய்கிறார். ராமு அதிலிருந்து தப்பிக்கிறார், ஆனால் அவர் இறந்துவிட்டதாக அவரது குடும்பத்தினர் கருதுகின்றனர். ராமுவின் தாய் தன் மகனின் மரணத்திற்கு துரதிர்ஷ்டம் பிடித்த துளசி தன் வீட்டிற்கு மருமகளாக வந்ததே காரணம் என்று குற்றம்சாட்டி கொடுமை செய்கிறார். இதனால் விரக்தியடைந்த துளசி தற்கொலைக்கு முயற்சிக்கிறாள். அதன் பிறகு அவள் இறந்துவிட்டதாக கருதப்படுகிறது. ராமு வீடு திரும்பும்போது, துளசி குறித்த அறிந்து மனம் உடைந்து விரக்தியில் வெளியேறுகிறார். ரூபா அவருக்கு ஆறுதலாக இருந்து, அவரது மனச்சோர்வைப் போக்குவதற்கான ஒரு வழியாக தன்னுடன் பாடவைத்து அவரை அமைதிப்படுத்துகிறாள்.  
இதற்கிடையில், துளசி அவளின் தற்கொலை முயற்சிக்குப் பிறகு கோயில் பூசாரி ஒருவரால் காப்பாற்றப்படுகிறாள். இதில் அவளது பார்வைபறிபோகிறது. மேலும் அவள் கர்ப்பமாக இருப்பதையும் உணர்கிறாள். சாமியாரும், அவரது மனைவியும், மற்றொரு அனாதை இளைஞரான பிரகாஷ் என்பவரும் ஒரு குடும்பமாக மாறுகின்றனர். துளசிக்கு ஒரு பெண் குழந்தை பிறக்கிறது. ராமு விரும்பியபடி குழந்தைக்கு ராமதுளசி என்று பெயரிடுகின்றாள். அறுவை மூலம் துளசிக்கு பார்வை திரும்ப கிடைக்கும் வாய்ப்பு இருப்பதாக தெரிகிறது. இதனால் அறுவை சிகிச்சைக்குத் தேவையான பணத்தை சம்பாதிக்க பிரகாஷ் கல்கத்தா செல்கிறான். குடும்பத்திற்கு தேவையான பணத்தை ஈட்டுவதற்காக ராமதுளசி வீடு வீடாக பொம்மைகளை விற்கிறாள். அவ்வாறு பொம்மைகளை அவள் விற்கும் போது ராமுவையும், ரூபாவையும் சந்திக்கிறாள். இருவருக்கும் அவளைப் பிடித்துவிடுகிறது. ராமுவும் ரூபாவும் இப்போது மிகவும் வெற்றிகரமான கலைக் குழுவினராக இருக்கின்றனர். இந்நிலையில் பல ஆண்டு துக்கத்திற்குப் பிறகு, ராமு ரூபாவை திருமணம் செய்து கொள்ள ஒப்புக் கொள்கிறார். புதிதாக திருமணம் செய்துகொள்ள இருக்கும் தம்பதியினர் ராமதுளசியிடம் ஈர்க்கப்பட்டு, அவளது தாயின் கண் அறுவை சிகிச்சைக்கு தேவைப்படும் பணத்தைச் செலுத்த முன்வருகிறனர். ரூபாவும் துளசியும் தோழிகளாகின்றன். ஆனால் ராமு சூழ்நிலையால் துளசியைப் பார்க்க இயலாமல் போகிறது. அறுவை சிகிச்சை முடிந்து துளசிக்கு பாரவை திரும்பும்போது ரூபா அவள் அருகிளேயே இருக்கிறாள். துளசி ரூபாவின் திருமணத்தின்போது அவள் அருகில் இருப்பதாக உறுதியளிக்கிறாள். திருமணத்தின் போது ராமுவை அடையாளம் கண்டுகொண்ட துளசி ரூபாவின் வாழ்க்கையைக் கெடுக்க விரும்பாமல் ஓடிவிடுகிறாள். துளசி உயிரோடு இருப்பதை ராமு விரைவில் அறிந்துகொள்கிறார். இப்போது தனது வாழ்க்கையின் திசை குறித்து ஒரு முடிவை எடுக்க வேண்டிய நிலைக்கு உள்ளாகிறார். என்ன முடிவை எடுக்கிறார் எப்பதே கதையாகும்
# சுமங்கலி (1983 திரைப்படம்)

## பாடல்

இப்படத்திற்கு எம். எஸ். விஸ்வநாதன் இசையமைத்தார்.
# சுமங்கலி (1983 திரைப்படம்)

## வரவேற்பு

*கல்கியின்* ஜெயமான்மாதான் படம் காலாவதியானது என்று குறிப்பிட்டார்.
# இராஜேந்திர கெலாட்

**இராஜேந்திர கெலாட்** (*Rajendra Gehlot*) என்பவர் இந்திய அரசியல்வாதியும் இந்திய நாடாளுமன்ற மேலவை உறுப்பினரும் ஆவார். இவர் பாரதிய ஜனதா கட்சி சார்பில் சர்தார்பூரா சட்டமன்றத் தொகுதியிலிருந்து இராசத்தான் சட்டமன்றத்திற்குத் தேர்ந்தெடுக்கப்பட்டவர். இவர் இப்பகுதியினை 1990 முதல் 1998 வரை வகித்துள்ளார். இவர் சூன் 2020 முதல் இராசத்தானிலிருந்து மாநிலங்களவை உறுப்பினராக உள்ளார்.
# ஓம் பிரகாசு மாத்தூர்

** ஓம் பிரகாசு மாத்தூர்** (*Om Prakash Mathur*; பிறப்பு சனவரி 2,1952) என்பவர் இந்திய அரசியல்வாதியும் தற்போதைய சிக்கிம் மாநில ஆளுநரும் ஆவார். இந்தியாவின் இராசத்தான் மாநிலத்திலிருந்து மாநிலங்களவை உறுப்பினரான இவர் பாரதிய ஜனதா கட்சியின் மூத்த அரசியல்வாதியும் ஆவார். ஆரம்பத்தில், இவர் பைரோன் சிங் செகாவத்தால் வளர்க்கப்பட்டார். ஆனால் பின்னர் இவர் பாஜகவில் செல்வாக்குப் பெற்ற தலைவராக ஆனார். இவர் ஆர். எஸ். எஸ். பிரச்சாரகராகவும் பின்னர் குசராத்து பாஜகவின் பொதுச் செயலாளராகவும் இருந்தார்.
# ஓம் பிரகாசு மாத்தூர்

## மாநிலங்களவை உறுப்பினர்

2016 மே 29 அன்று, சூன் 11 அன்று நடைபெற்ற மாநிலங்களவை இரு வருடத் தேர்தலுக்கான பாஜக வேட்பாளர்களில் ஒருவராக இவர் இராசத்தானிலிருந்து போட்டியிட்டு மாநிலங்களவை உறுப்பினர் ஆனார்.
# ஓம் பிரகாசு மாத்தூர்

## பிறப்பும் கல்வியும்

ஓம் பிரகாசு மாத்தூர் இராசத்தானின் பாலி மாவட்டத்தின் பாலி வட்டத்தில் உள்ள பால்னா அருகிலுள்ள பெடல் கிராமத்தைச் சேர்ந்தவர். 1952-இல் பிறந்த இவர், ஜெய்ப்பூரில் உள்ள இராசத்தான் பல்கலைக்கழகத்தில் இளங்கலைப் பட்டம் பெற்றார்.
# ஓம் பிரகாசு மாத்தூர்

## ஆளுநராக

ஓம் பிரகாசு மாத்தூரை இந்தியக் குடியரசுத் தலைவர் திரௌபதி முர்மு 27 சூலை 2024 அன்று சிக்கிம் ஆளுநராக நியமித்துள்ளார்.
# புக்கிட் தீபான் தேசியப் பூங்கா

**புக்கிட் தீபான் தேசியப் பூங்கா** (மலாய்: *Taman Negara Bukit Tiban*; ஆங்கிலம்: *Bukit Tiban National Park*) என்பது மலேசியா, சரவாக், பிந்துலு பிரிவில் பாதுகாக்கப்பட்ட ஒரு தேசியப் பூங்கா ஆகும். 2000-ஆம் ஆண்டில் இந்தப் பூங்கா ஒரு பாதுகாப்பு வனவிலங்குப் பகுதியாக அறிவிக்கப்பட்டது.  
மிரி பிரிவின் சிக்ரோக் ஆறு; நியாலாவ் ஆறு; மற்றும் திமோங் ஆறு ஆகிய மூன்று ஆறுகளின் தலைப் பகுதிகளை இந்தப் பூங்கா சூழ்ந்துள்ளது.  
இந்தப் பூங்காவைச் சுற்றியுள்ள பகுதிகளில் செம்பனைத் தோட்டங்கள்; குடியிருப்புப் பகுதிகள்; மற்றும் தொழில்துறைப் பகுதிகள் உள்ளன. அதனால் இந்தப் பூங்கா ஒரு நீர் பிடிப்புப் பகுதியாகவும் செயல்படுகிறது. பான்-போர்னியோ நெடுஞ்சாலையின் *(Pan-Borneo Highway)* தெற்கே இருப்பதால், அந்தச் சாலைக்கு ஓர் எல்லையாகவும் உள்ளது.
# புக்கிட் தீபான் தேசியப் பூங்கா

## பொது

1985-ஆம் ஆண்டுக்கு முன்னர் பூங்காவைச் சுற்றியுள்ள காடுகளின் பெரும்பகுதி செம்பனைத் தோட்டங்களாக மாற்றப்பட்டன. அந்த வகையில் எஞ்சியுள்ள காடுகள் மட்டுமே வனவிலங்குகளுக்கு ஒரு முக்கியப் புகலிடமாக இருந்தது.  
பூங்கா நிறுவப்பட்ட சில ஆண்டுகளில் பூங்காவின் கிழக்குப் பகுதியின் பெரும்பகுதி செம்பனைத் தோட்டங்களாக மாற்றப்பட்டு விட்டன. இருப்பினும் இப்பகுதியை மீண்டும் இயற்கை வன நிலைக்கு கொண்டு வர சரவாக் வனத்துறை பற்பல மீட்புப் பணிகளை மேர்கொண்டு வருகிறது.
# புக்கிட் தீபான் தேசியப் பூங்கா

## பொது

### மீட்புப் பணிகள்

முன்பு காலத்தில், காட்டு மரங்களை வெட்டும் பகுதியாகவும் இந்தப் பூங்கா செயல்பட்டது. தற்போது மறுபடியும் காடுகளாக மாற்றப்பட்டு வருகிறது. அண்மைய வனமீட்பு பணிகளினால், வனவிலங்குகளின் எண்ணிக்கையும் கணிசமாக அதிகரித்துள்ளது. அழிக்கப்பட்ட காடுகளை மறுகாடுகளாக மாற்றலாம் என்பதற்கு புக்கிட் தீபான் தேசியப் பூங்கா ஓர் எடுத்துக்காட்டாக அமைகிறது.  
இந்தப் பூங்கா, செம்பனைத் தோட்டங்களால் சூழப்பட்டு இருந்தாலும், அரிதான சில வனவிலங்குகளுக்கு ஒரு சரணாலயமாகவும் விளங்குகிறது.
# ராஜாங் சதுப்புநில தேசியப் பூங்கா

**ராஜாங் சதுப்புநில தேசியப் பூங்கா** (மலாய்: *Taman Negara Bakau Rajang*; ஆங்கிலம்: *Rajang Mangroves National Park*) என்பது மலேசியா, சரவாக், சரிக்கே பிரிவில் பாதுகாக்கப்பட்ட ஒரு சதுப்புநில தேசியப் பூங்கா ஆகும். 9374 எக்டேர் பரப்பளவைக் கொண்ட இந்தப் பூங்கா 2000-ஆம் ஆண்டில் அரசிதழில் வெளியிடப்பட்டது.  
மற்ற சதுப்புநிலக் காடுகளைப் போல் அல்லாமல், ராஜாங் சதுப்புநிலக் காடுகள் ராஜாங் ஆற்றங்கரையில் 3.5 மீட்டர் வரை உயர்ந்து, 3.65 கிமீ வரை உள்நாட்டுச் சமநிலநிலத்தில் பரவுகின்றன.
# ராஜாங் சதுப்புநில தேசியப் பூங்கா

## பொது

மண்ணரிப்பு, அலை வெள்ளம் மற்றும் உப்பு ஊடுருவல் ஆகியவற்றில் இருந்து கடற்கரையைப் பாதுகாப்பதில் இந்தச் சதுப்புநில தேசியப் பூங்கா மிக முக்கியப் பங்கு வகிக்கிறது. தற்போது, இந்தத் தேசிய பூங்கா பொதுமக்களுக்கு இன்னும் திறக்கப்படவில்லை. இந்தப் பூங்காவிற்கு அருகில் உள்ள நகரம் சரிக்கே.
# ராஜாங் சதுப்புநில தேசியப் பூங்கா

## உயிரினங்கள்

ராஜாங் சதுப்புநில தேசியப் பூங்கா பலவகையான கடல்வாழ் நிலவாழ் உயிரினங்களைக் கொண்டுள்ளன. அவற்றில் சில முக்கியமான உயிரினங்கள்:  
- தும்பிக்கை குரங்குகள் - *(Proboscis monkey)*
- வெள்ளி நிற லுத்தோங் குரங்குகள் - *(Silvery lutung)*
- சிறுத்த பெருநாரை - *(Lesser adjutant)*
- ஐராவதி ஓங்கில் - *(Irrawaddy dolphin)*
- இருவாய்ச்சி பறவை - *(Hornbill)*
- கருவயிற்றுப் பூங்குயில் - *(Black-bellied malkoha)*
# சன்னிலால் கராசியா

**சன்னிலால் கராசியா** (*Chunnilal Garasiya*) இராசத்தானைச் சேர்ந்த ஓர் இந்திய அரசியல்வாதி ஆவார். இவர் 1990 முதல் 1998 வரை உதய்பூர் ஊரகச் சட்டமன்றத் தொகுதியிலிருந்து இராசத்தான் சட்டமன்ற உறுப்பினராகப் பணியாற்றினார். பாரதிய ஜனதா கட்சி உறுப்பினரான இவர், 2024 முதல் இராசத்தான் மாநிலத்திலிருந்து மாநிலங்களவை உறுப்பினராகப் பணியாற்றி வருகிறார்.
# சன்னிலால் கராசியா

## கல்வி

கராசியா உதய்பூரில் உள்ள பூபால் நோபல் கல்லூரி இடைநிலை வரை படித்தார்.
# சன்னிலால் கராசியா

## தொழில்

கராசியா 1990 மற்றும் 1993ஆம் ஆண்டுகளில் உதய்பூர் கிராமப்புற சட்டமன்ற தொகுதியிலிருந்து இரண்டு முறை சட்டமன்ற உறுப்பினராகத் தேர்ந்தெடுக்கப்பட்டார். 1990 முதல் 1992 வரை இவர் இராசத்தான் அரசாங்கத்தின் மாநில அமைச்சராக (சுயாதீன பொறுப்பு) பழங்குடிப் பகுதிகள் மேம்பாடு, பொதுப்பணித் துறை சுகாதாரம் மற்றும் குடும்ப நல அலுவலகங்களில் பணியாற்றினார்.  
இவர் பாஜகவில் மாநில துணைத் தலைவராகப் பொறுப்பு வகித்துள்ளார்.
# சன்னிலால் கராசியா

## தனிப்பட்ட வாழ்க்கை

கராசியா 1979-இல் சுசிலா கராசியாவை மணந்தார். இந்த இணையருக்கு மூன்று மகள்கள் உள்ளனர்.
# சுபாசு பராலா

2019 ஆம் ஆண்டு நடைபெற்ற அரியானா சட்டப்பேரவைத் தேர்தலில் தோகானா சட்டமன்றத் தொகுதியை சனநாயக்கு சனதா கட்சி வேட்பாளர் தேவேந்தர் சிங் பாப்லி<nowiki/>யிடம் இழந்தார். தேவேந்தர் சிங் பாப்லி சுபாசு பராலாவை 52,302 வாக்குகள் வித்தியாசத்தில் தோற்கடித்தார். இது மாநிலத்தில் எந்தவொரு வேட்பாளரும் எதிர்கொண்ட இரண்டாவது மோசமான தோல்வியாகும்.
# சுபாசு பராலா

## தனிப்பட்ட வாழ்க்கை

பராலா தோகானா தாலுகாவில் உள்ள தாங்க்ரா கிராமத்தில் பிறந்தார். பெங்களூருவில் உள்ள எச். எம். எசு பல்தொழில்நுட்ப நிறுவனத்தில் கட்டடப்பொறியியல் பாடத்தில் பட்டயம் படித்து முடித்தார்.
# அரிஷ் சந்திர மாத்தூர்

**அரிஷ் சந்திர மாத்தூர்** (4 சூன் 1904 -சூலை 1968) என்பவர் இராசத்தான் மாநிலத்தைச் சேர்ந்த அரசியல்வாதி மற்றும் நிர்வாகி ஆவார். 1962இல் ஜலோர் மக்களவைத் தொகுதியிலிருந்தும் 1957இல் பாலி மக்களவைத் தொகுதியிலிருந்தும் இந்திய நாடாளுமன்றத்தின் மக்களவைக்கு உறுப்பினராகத் தேர்ந்தெடுக்கப்பட்டார். காங்கிரசு அரசுகளில் அமைச்சராகவும் மாத்தூர் இருந்தார். எச். சி. எம். இசாசத்தான் மாநில பொது நிர்வாக நிறுவனம் இவரது நினைவாகப் பெயரிடப்பட்டுள்ளது.
# நேமி சந்திர காசுலிவால்

**நேமி சந்திர காசுலிவால்** (*Nemi Chandra Kasliwal)* என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இந்திய நாடாளுமன்றத்தின் கீழ் சபையான மக்களவையில் இராசத்தானின் கோட்டா மக்களவைத் தொகுதியிலிருந்து இந்திய தேசிய காங்கிரசு உறுப்பினராகத் தேர்ந்தெடுக்கப்பட்டார். இவர் இப்பதவியில் 1962 முதல் 1964 வரை இருந்தார்.
# ஜெகந்நாத் பகாடியா

**ஜெகந்நாத் பகாடியா** (15 சனவரி 1932-19 மே 2021) ஓர் இந்திய அரசியல்வாதியும் இந்திய தேசிய காங்கிரசு கட்சியின் தலைவரும் ஆவார். இவர் இராசத்தானின் முன்னாள் முதலமைச்சராகவும், அரியானாவின் ஆளுநராகவும், பீகார் ஆளுநராகவும் இருந்துள்ளார். இவர் 19 மே 2021 அன்று கோவிட்-19 பெருந்தொற்றால் இறந்தார்.
# ஜெகந்நாத் பகாடியா

## இளமையும் கல்வியும்

பகாடியா இராசத்தான் மாநிலத்தின் இன்றைய பரத்பூர் மாவட்டத்தின் புசாவர் நகரில் ஒரு தலித் குடும்பத்தில் 1932 சனவரி 15 அன்று நதீலால் பகாடியா மற்றும் சந்தா தேவிக்கு மகனாகப் பிறந்தார். முதுகலை மற்றும் இளநிலைச் சட்டப் படிப்பினை முறையே எம். எஸ். ஜே. கல்லூரி, பரத்பூர், மகாராஜா கல்லூரி, ஜெய்ப்பூர் மற்றும் இராசத்தான் பல்கலைக்கழகச் சட்டக் கல்லூரிகளில் முடித்துள்ளார். இவர் அம்பேத்காரைப் பின்பற்றுபவர் ஆவார்.
# ஜெகந்நாத் பகாடியா

## இராசத்தான் முதல்வராக

1980 சூன் 6 முதல் 1981 சூலை 14 வரை இராசத்தான் மாநில முதலமைச்சராக இருந்தார். இராசத்தான் மாநில முதல்வராகப் பதவி வகித்த முதல் தலித் ஆவார்.
# ஜெகந்நாத் பகாடியா

## மக்களவை உறுப்பினராக

பகாடியா 2ஆவது மக்களவையில் சவாய் மாதோபூர் மக்களவைத் தொகுதி மற்றும் 4ஆவது, 5ஆவது மற்றும் 7ஆவது மக்களவைகளில் இராசத்தானின் பயானா மக்களவைத் தொகுதியிலிருந்து உறுப்பினராகப் பணியாற்றியுள்ளார். இவரது மனைவி சாந்தி பகாடியா மக்களவை உறுப்பினராக இருந்தார்.
# ஜெகந்நாத் பகாடியா

## ஆளுநராக

பகாடியா 3 மார்ச் 1989 முதல் 2 பிப்ரவரி 1990 வரை பீகார் ஆளுநராகவும் இருந்துள்ளார். பின்னர், இவர் சூலை 27,2009 முதல் சூலை 26,2014 வரை அரியானா ஆளுநராகப் பணியாற்றினார்.
# பூபால் நோபல் கல்லூரி

**id="5" |பூபால் நோபல் கல்லூரி**  
| 1923 |
| --- |
**பூபால் நோபல் கல்லூரி** (*Bhupal Noble's College*; முன்பு பூபால் நோபல் நிறுவனம்) என்பது இந்தியாவில் இராசத்தானின் உதயப்பூரில் உள்ள ஒரு மூன்றாம் நிலை கல்வி நிறுவனமாகும். இது 1923ஆம் ஆண்டில் மகாராஜ் குமார் எச். எச். பூபால் சிங் ஜி பகதூர் மேவார் என்பவரால் நிறுவப்பட்டது.  
தற்போது இந்நிறுவனத்தின் சகோதர நிறுவனங்களாக ஒன்பது கல்லூரிகள் உள்ளன. இவை மருந்தியல், உடற்கல்வி, சட்டம், மேலாண்மை, பன்னாட்டுப் பயணம் மற்றும் சுற்றுலா மேலாண்மை, வரலாறு, இந்தியவியல், செவிலியம், அறிவியல், வணிகம், கலை, வரைதல் மற்றும் ஓவியம், வீட்டு அறிவியல் மற்றும் கணினி மற்றும் தொழில்நுட்பம் உள்ளிட்ட பல்வேறு பிரிவுகளில் 9,000க்கும் மேற்பட்ட மாணவர்களுக்குக் கல்வியினை வழங்குகிறது. இந்த வகுப்புகள் இந்தி மற்றும் ஆங்கிலம் ஆகிய இரு மொழிகளிலும் வழங்கப்படுகின்றன.
# மாயெம் ஏரி

**மாயெம் ஏரி** (*Mayem Lake*) என்பது இந்திய மாநிலமான கோவாவில் அமைந்துள்ள ஒரு நன்னீர் ஏரி ஆகும். இது மப்பூசா நகரின் கிழக்கே பிச்சோலிம் வட்டத்தில் அமைந்துள்ளது.
# மாயெம் ஏரி

## புவியியல்

மாயெம் ஏரி கோவாவின் பிச்சோலிம் வட்டத்தில் உள்ளது. இது கிராமங்கள், மலைகள், ஏரி மற்றும் பசுமையான பகுதிகளால் சூழப்பட்டுள்ளது. ஏரிக்கு அருகில் பல பறவை இனங்கள் காணப்படுகின்றன.
# லோகான் பூனுட் தேசியப் பூங்கா

**லோகான் பூனுட் தேசியப் பூங்கா** (மலாய்: *Taman Negara Loagan Bunut*; ஆங்கிலம்: *Loagan Bunut National Park*) என்பது மலேசியா, சரவாக், மிரி பிரிவில் பாதுகாக்கப்பட்ட ஒரு தேசியப் பூங்கா ஆகும்.  
லோகான் பூனுட் என்பது சரவாக் மாநிலத்தின் மிகப்பெரிய இயற்கை ஏரி ஆகும். அந்தப் பெயர் உள்ளூர் பெரவான் மொழி பேசும் பெரவான் சமூகத்தால் வழங்கப்பட்ட பெயர் என அறியப்படுகிறது.
# லோகான் பூனுட் தேசியப் பூங்கா

## பொது

லோகான் பூனுட் தேசியப் பூங்கா பெரும்பாலும் கரி சதுப்பு நிலங்களால் சூழப்பட்டுள்ளது. ஆனால், லோகான் பூனுட் தேசியப் பூங்கா இருக்கும் லோகான் பூனுட் ஏரி, வறட்சி காலத்தில் மறைந்து போகும் தன்மையே அதன் தனித்துவமான தன்மை. அதற்குப் பதிலாக ஒரு பரந்த வறண்ட சேற்று சமதளமான நிலமாக அந்த ஏரி மாறும். இந்த நிகழ்வு ஆண்டுதோறும் பிப்ரவரி முதல் செப்டம்பர் வரையிலான மாதங்களில் ஏற்படும்.  
லோகான் பூனுட் தேசியப் பூங்கா 100 கிமீ2 (39 சதுர மைல்) பரப்பளவைக் கொண்டது. அதன் பல்லுயிர்களுக்கும்; தனித்துவமான நீர்வாழ் சுற்றுச்சூழல் அமைப்புக்கும் நன்கு அறியப்பட்டதாகும். இந்தத் தேசிய பூங்கா சனவரி 1, 1990 அன்று அரசிதழில் வெளியிடப்பட்டது; மற்றும் ஆகஸ்டு 29, 1991 அன்று பொதுமக்களுக்கு திறக்கப்பட்டது.[2]
# லோகான் பூனுட் தேசியப் பூங்கா

## உயிரினங்கள்

லோகான் பூனுட் தேசியப் பூங்கா பலவகையான உயிரினங்களைக் கொண்டுள்ளது. அவற்றில் சில முக்கியமான உயிரினங்கள்:  
- குரைக்கும் மான் - *(Barking Deer)*
- போர்னியோ தாடிப் பன்றிகள் - *(Bornean Bearded Pig)*
- சருகுமான் - *(Mouse Deer)*
- லங்கூர் குரங்கு - *(Langur Monkey)*
- நீண்ட வால் மக்கா குரங்கு - *(Long-tailed Macaque)*
- பழ வௌவால் - *(Flying Fox)*
# உத்தராகண்டம் மாநிலங்களவை உறுப்பினர்களின் பட்டியல்

**உத்தராகண்டம் மாநிலங்களவை உறுப்பினர்களின் பட்டியல்** (*List of Rajya Sabha members from Uttarakhand*) என்பது இந்திய நாடாளுமன்றத்தின் மேலவையான மாநிலங்களவையில் இந்தியாவின் உத்தராகண்டம் மாநிலத்திலிருந்து தேர்ந்தெடுக்கப்பட்ட உறுப்பினர்களின் பட்டியல் ஆகும். உத்தராகண்டம் மாநிலச் சட்டமன்றம் மூன்று உறுப்பினர்களைத் தேர்ந்தெடுக்கிறது. இவர்கள் உத்தராகண்டம் சட்டமன்ற உறுப்பினர்களால் மறைமுகமாகத் தேர்ந்தெடுக்கப்படுகிறார்கள். உறுப்பினர்கள் ஆறு ஆண்டுகளுக்குப் பதவி வகிக்கின்றனர். மூன்றில் ஒரு பங்கு உறுப்பினர்கள் ஒவ்வொரு இரண்டு வருடங்களிலும் ஓய்வு பெறுகிறார்கள். கட்சிக்கு ஒதுக்கப்பட்ட இடங்களின் எண்ணிக்கை, நியமனத்தின் போது ஒரு கட்சி சட்டமன்றத்தில் வைத்திருக்கும் உறுப்பினர்களின் எண்ணிக்கையால் தீர்மானிக்கப்படுகிறது. குறிப்பிட்ட நபருக்கு வாக்களிக்க ஓர் உறுப்பினரைக் கட்சி பரிந்துரைக்கிறது. மாநில சட்டப்பேரவைகளுக்குள் தேர்தல்கள் விகிதாசாரப் பிரதிநிதித்துவத்துடன் ஒற்றை மாற்றத்தக்க வாக்களிப்பைப் பயன்படுத்தித் தேர்தல் நடத்தப்படுகின்றன.
# உத்தராகண்டம் மாநிலங்களவை உறுப்பினர்களின் பட்டியல்

## தற்போதைய உறுப்பினர்கள்

**விசைகள்**  
ஆதாரம்: இந்திய நாடாளுமன்றம் (மாநிலங்களவை)
| 1
!மனோகர் காந்த் தியானி | பாரதிய ஜனதா கட்சி | 1 | 26 நவம்பர் 1996 | 25 நவம்பர் 2002 | 1996 | உத்தரப்பிரதேசத்திலிருந்து மாநிலங்களவை உறுப்பினர்களாக தேர்ந்தெடுக்கப்பட்டார். 2000 நவம்பர் 9 முதல் உத்தராகண்டம் மாநிலங்களவை உறுப்பினர்களாக பதவி வகித்தார். |
| --- | --- | --- | --- | --- | --- | --- |
| 2
!சங் பிரியா கௌதம் | பாரதிய ஜனதா கட்சி | 5 சூலை 1998 | 4 சூலை 2004 | 1998 |  |  |
| 3
!சுஷ்மா சுவராஜ் | பாரதிய ஜனதா கட்சி | 3 ஏப்ரல் 2000 | 2 ஏப்ரல் 2006 | 2000 |  |  |
| 4
!ஹரீஷ் ராவத் | இந்திய தேசிய காங்கிரசு | 26 நவம்பர் 2002 | 25 நவம்பர் 2008 | 2002 |  |  |
| 5
!சதீசு சர்மா | இந்திய தேசிய காங்கிரசு | 5 சூலை 2004 | 4 சூலை 2010 | 2004 |  |  |
| 6
!சத்யவ்ரத்து சதுர்வேதி | இந்திய தேசிய காங்கிரசு | 3 ஏப்ரல் 2006 | 2 ஏப்ரல் 2012 | 2006 |  |  |
| 7
!பகத்சிங் கோசியாரி | பாரதிய ஜனதா கட்சி | 26 நவம்பர் 2008 | 16 மே 2014 | 2008 | 16வது மக்களவைக்குத் தேர்ந்தெடுக்கப்பட்டதால் பதவி விலகினார் |  |
| 8
!தருண் விஜய் | பாரதிய ஜனதா கட்சி | 5 சூலை 2010 | 4 சூலை 2016 | 2010 |  |  |
| 9
!மகேந்திர சிங் மக்ரா | இந்திய தேசிய காங்கிரசு | 3 ஏப்ரல் 2012 | 2 ஏப்ரல் 2018 | 2012 |  |  |
| 10
!மனோரமா தோப்ரியால் சர்மா | இந்திய தேசிய காங்கிரசு | 26 நவம்பர் 2014 | 18 பிப்ரவரி 2015 | 2014 | 18 பிப்ரவரி 2015 அன்று பதவியிலிருந்தபோது இறந்தார் |  |
| 11
!ராஜ் பாபர் | இந்திய தேசிய காங்கிரசு | 14 மார்ச் 2015 | 25 நவம்பர் 2020 | 2015 | இடைத்தேர்தலில் தேர்ந்தெடுக்கப்பட்டார். |  |
| 12
!பிரதீப் தம்தா | இந்திய தேசிய காங்கிரசு | 5 சூலை 2016 | 4 சூலை 2022 | 2016 |  |  |
| 13
!அனில் பலுனி | பாரதிய ஜனதா கட்சி | 3 ஏப்ரல் 2018 | 2 ஏப்ரல் 2024 | 2018 |  |  |
| 14
!நரேஷ் பன்சால் | பாரதிய ஜனதா கட்சி | 26 நவம்பர் 2020 | 25 நவம்பர் 2026 | 2020 |  |  |
| 15
!கல்பனா சைனி | பாரதிய ஜனதா கட்சி | 5 சூலை 2022 | 4 சூலை 2028 | 2022 |  |  |
| 16
!மகேந்திர பட் | பாரதிய ஜனதா கட்சி | 3 ஏப்ரல் 2024 | 2 ஏப்ரல் 2030 | 2024 | } |  |
# மகேந்திர பட்

**மகேந்திர பட்** (*Mahendra Bhatt*) என்பவர் ஓர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். மகேந்திர பட் தற்போது உத்தராகண்டம் மாநில பாஜக தலைவராகப் பணியாற்றி வருகிறார். பட் சமோலி மாவட்டத்தில் உள்ள பத்ரிநாத் சட்டமன்றத் தொகுதியிலிருந்து உத்தராகண்டம் சட்டமன்ற உறுப்பினராக 2017 முதல் 2022 வரை இருந்தார். 2024 ஏப்ரல் 24 முதல் இவர் இந்திய நாடாளுமன்றத்தின் மேலவை உறுப்பினராக உள்ளார்.
# மகேந்திர பட்

## பதவிகள் வகித்தவர்

| 2002 - 2007 | முதலாவது உத்தராகண்டம் சட்டப்பேரவை உறுப்பினர் |
| --- | --- |
| 2017 - 2022 | நான்காவது உத்தராகண்டம் சட்டப்பேரவை உறுப்பினர் |
| 2024 ஏப்ரல் முதல் | மாநிலங்களவை உறுப்பினர்-உத்தராகண்டம் |
# மகேந்திர பட்

## தேர்தல் செயல்பாடு

| 2022 | பத்ரிநாத் | பாரதிய ஜனதா கட்சி | 44.85 | ராஜேந்திர சிங் பண்டாரி | இந்திய தேசிய காங்கிரசு | 47.88 |  |
| --- | --- | --- | --- | --- | --- | --- | --- |
| 2017 | பத்ரிநாத் | பாரதிய ஜனதா கட்சி | 46.42 | ராஜேந்திர சிங் பண்டாரி | இந்திய தேசிய காங்கிரசு | 37.60 |  |
| 2007 | நந்தபிரயாக் | பாரதிய ஜனதா கட்சி | 19.87 | ராஜேந்திர சிங் பண்டாரி | சுயேச்சை | 24.29 |  |
| 2002 | நந்தபிரயாக் | பாரதிய ஜனதா கட்சி | 20.71 | சதேந்திர பர்த்வால் | இந்திய தேசிய காங்கிரசு | 15.74 | } |
# சுனில் யுனியல்

**சுனில் யுனியல் 'காமா**' (*Sunil Uniyal 'Gama*'), உத்தராகண்டம் மாநிலத்தினைச் சார்ந்தஅரசியல்வாதி ஆவார். இவர் தேராதூன் மாநகராட்சிக்கு 2018ஆம் ஆண்டு நடந்த தேர்தலில் பாரதிய ஜனதா கட்சி சார்பாக மாநகரத் தந்தையாகத் தேர்ந்தெடுக்கப்பட்டார். இவர் மூத்த காங்கிரசு தலைவர் தினேசு அகர்வாலை 35,632 வாக்குகள் வித்தியாசத்தில் தோற்கடித்தார்.
# சுனில் யுனியல்

## போட்டியிட்ட தேர்தல்

### தேராதூன் மாநகராட்சி

| 2018 | மாநகரத் தந்தை | 46.41% | தினேஷ் அகர்வால் | இதேகா | 36.24% | } |
| --- | --- | --- | --- | --- | --- | --- |
# கூச்சிங் நீர்சார் தேசியப் பூங்கா

**கூச்சிங் நீர்சார் தேசியப் பூங்கா** (மலாய்: *Taman Negara Tanah Lembap Kuching*; ஆங்கிலம்: *Kuching Wetlands National Park*) என்பது மலேசியா, சரவாக், கூச்சிங் பிரிவு பெட்ரா ஜெயாவில் உள்ள நீர்சார் தேசியப் பூங்கா ஆகும். ஏற்கனவே அப்பகுதியில் 170<small><sup>2</sup></small> கி.மீ. பரப்பளவைக் கொண்ட சரவாக் சதுப்புநிலக் காடுகள் *(Sarawak Mangrove Forest Reserve)* இருந்தன. அவற்றின் எச்சங்களே இந்த நீர்சார் தேசியப் பூங்காவாகும்.  
கூச்சிங்கில் இருந்து 30 கி.மீ தொலைவில் அமைந்துள்ள இந்த நீர்சார் தேசியப் பூங்கா 1992-இல் அரசிதழில் வெளியிடப்பட்டது. சிபு லாவுட் ஆறு மற்றும் சாலாக் ஆறு; ஆகிய இரண்டு ஆறுகளின் கரையோரப் பகுதிகளில் 66.1<small><sup>2</sup></small> கி.மீ. பரப்பளவைக் கொண்டுள்ளது.
# கூச்சிங் நீர்சார் தேசியப் பூங்கா

## பொது

இந்தப் பூங்கா, கடலோரச் சுற்றுச்சூழல்; கடல் சுற்றுச்சூழல் மற்றும் நன்னீர்ச் சுற்றுச்சூழல் ஆகிய நீர்த்தடச் சுற்றுச்சூழல் அமைப்புகளால் ஆனது. 12-ஆம் நூற்றாண்டில், இப்பகுதி உள்நாட்டு மக்களிடையே அவர்களின் காடுசார் பொருள்களுக்கு ஒரு முக்கிய வணிக நிலையமாக இருந்தது.  
சீன மருத்துவத்தில் மதிப்புமிக்க பொருள்களாக விளங்கிய விலங்குகளின் பாகங்களை இப்பகுதியின் உள்நாட்டு மக்கள் உற்பத்தி செய்தார்கள். அந்த உள்நாட்டு உற்பத்திப் பொருள்களுக்குப் பதிலாக சீனா நாட்டு மண் பாத்திரங்கள் பண்டமாற்று செய்யப்பட்டது.  
இங்கு நடத்தப்பட்ட அகழ்வாராய்ச்சிகளின் மூலமாக, பல நூற்றுக்கணக்கான ஆண்டுகளுக்கு முன்பு இப்பகுதியில் இருந்த இரும்பு உருக்கும் தொழில்களின் எச்சங்கள் கண்டுபிடிக்கப்பட்டு உள்ளன. சாந்துபோங் மலை இந்த வணிகர்களுக்கு ஒரு கலப்பயணப் புள்ளியாகச் செயல்பட்டு இருக்கலாம் என அறியப்படுகிறது.
# கூச்சிங் நீர்சார் தேசியப் பூங்கா

## உயிரினங்கள்

கூச்சிங் நீர்சார் தேசியப் பூங்கா பலவகையான உயிரினங்களைக் கொண்டுள்ளது. அவற்றில் சில முக்கியமான உயிரினங்கள்:  
- தும்பிக்கை குரங்குகள் - *(Proboscis monkey)*
- நீண்ட வால் மக்கா குரங்கு - *(Long-tailed Macaque)*
- லங்கூர் குரங்கு - *(Langur Monkey)*
- வெள்ளை வயிற்றுக் கடற்கழுகு - White-bellied sea eagle
- கோபி மீன் - *(Goby)*
- குதிரைலாட நண்டு - *(Horseshoe crab)*
- நீர் நாய் - *(Hairy-nosed otter)*
- ஐராவதி ஓங்கில் - *(Irrawaddy dolphin)*
- உவர் நீர் முதலை - *(Saltwater crocodile)*
- இருவாய்ச்சி பறவை - *(Hornbill)*
# சந்தன் இராம் தாசு

**சந்தன் இராம் தாசு** (10 ஆகத்து 1957-26 ஏப்ரல் 2023) இந்திய அரசியல்வாதியும் உத்தராகண்ட மாநில மேனாள் சட்டமன்ற உறுப்பினரும் ஆவார். பாரதிய ஜனதா கட்சியினைச் சார்ந்த இவர், 2007 முதல் 2023-இல் இறக்கும் வரை உத்தராகண்டம் பாகேசுவர் மாவட்டத்தில் உள்ள பாகேசுவர் சட்டமன்றத் தொகுதியின் சட்டமன்ற உறுப்பினராகவும் இருந்தவர் ஆவார்.
# சந்தன் இராம் தாசு

## மரணம்

தாசு 26 ஏப்ரல் 2023 அன்று தனது 65 வயதில் பாகேசுவர் மாவட்ட மருத்துவமனையில் இறந்தார்.
# மால் சந்த்

**மால் சந்த்** (*Mal Chand*) என்பவர் ஓர் இந்திய அரசியல்வாதியும் உத்தராகண்டம் சட்டமன்ற மேனாள் உறுப்பினரும் ஆவார். மால்சந்த் முன்பு உத்தரகாசி மாவட்டத்தில் உள்ள புரோலா சட்டமன்றத் தொகுதியிலிருந்து (2002, 2012ஆம் ஆண்டுகளில்) உத்தராகண்டம் சட்டமன்ற உறுப்பினராக பாரதிய ஜனதா கட்சியின் சார்பில் போட்டியிட்டு வெற்றிபெற்று பதவி வகித்தார். இந்திய தேசிய காங்கிரசு கட்சியில் சேர்ந்த இவர், 2022ஆம் ஆண்டு நடைபெற்ற உத்தராகண்டம் சட்டமன்றத் தேர்தலில், புரோலா தொகுதியில் பாஜக வேட்பாளர் துர்கேசுவர் லாலிடம் தோல்வியடைந்தார்.
# மால் சந்த்

## தேர்தல் செயல்பாடு

| 2022 | புரோலா | இந்திய தேசிய காங்கிரசு | 41.76 | துர்கேசுவர் லால் | பாரதிய ஜனதா கட்சி | 53.95 |  |
| --- | --- | --- | --- | --- | --- | --- | --- |
| 2017 | புரோலா | பாரதிய ஜனதா கட்சி | 33.89 | ராஜ்குமார் | இந்திய தேசிய காங்கிரசு | 35.93 |  |
| 2012 | புரோலா | பாரதிய ஜனதா கட்சி | 39.74 | ராஜ்குமார் | சுயேச்சை | 31.33 |  |
| 2007 | புரோலா | சுயேச்சை | 35.92 | ராஜேஷ் உரப் ராஜேஷ் ஜுவந்தா | இந்திய தேசிய காங்கிரசு | 37.18 |  |
| 2002 | புரோலா | பாரதிய ஜனதா கட்சி | 40.79 | சாந்தி தேவி (எ) சாந்தி ஜுவந்தா | இந்திய தேசிய காங்கிரசு | 31.62 | } |
# சாந்துபோங் மலை

**சாந்துபோங் மலை** (மலாய் மொழி: *Gunung Santubong*; ஆங்கிலம்: *Mount Santubong*) என்பது மலேசியா, சரவாக், கூச்சிங் பிரிவு, கூச்சிங் மாவட்டத்தில் அமைந்துள்ள ஒரு மலை ஆகும். இந்த மலை மாநிலத் தலைநகர் கூச்சிங்கிற்கு வடக்கே சுமார் 35 கி.மீ. தொலைவில் அமைந்துள்ளது. பெரும்பாலான நாட்களில் கூச்சிங்கில் இருந்து அதன் மலை உச்சி நன்றாகத் தெரியும்.  
சாந்துபோங் எனும் சொல் தயாக்கு மக்களின் இபான் மொழியிலிருந்து வந்தது. சூரியன் என்று பொருள்படும். மழைக்காட்டுச் சரிவுகள்; சதுப்புநிலக் காடுகள்; ஆறுகள்; நீர் சேற்றுத் தடங்களை மையமாகக் கொண்ட அழகான இயற்கை ஈர்ப்புகள்; இவையே சாந்துபோங் மலையின் தனிதன்மைகள் ஆகும்.  
சாந்துபோங் மலையின் அடிப்பாகத்தைச் சுற்றிலும் பல நூறு ஆண்டுகள் பழமையான இந்து இராச்சியங்களின் அடையாளங்கள் கிடைத்து உள்ளன.
# சாந்துபோங் மலை

## வரலாறு

இந்த மலை மணற்கற்களால் ஆனது. 1855-ஆம் ஆண்டில், சரவாக்கில் இயற்கைத் தொடர்பான மாதிரிகளைச் சேகரிக்கும் போது, பிரித்தானிய இயறகை உயிரியல் அறிஞர் ஆல்பிரடு அரசல் வாலேசு "சரவாக் சட்டம்" என்று அழைக்கப்படும் ஒரு கட்டுரையை எழுதினார்.  
அந்தக் கட்டுரை பரிணாம உயிரியல் தொகுதியில் படிவளர்ச்சிக் கொள்கையைப் பற்றியது. அது உயிரியல் பரிணாமக் கோட்பாட்டின் முன்னோடியாகக் கருதப்படுகிறது.
# உபெரோடான்

***உபெரோடான்*** (*Uperodon*) என்பது கூர்வாய்த் தவளைகளின் ஒரு பேரினம் ஆகும். இவை தெற்காசியாவில் (பாக்கித்தான், இந்தியா, இலங்கை, பூட்டான், நேபாளம் மற்றும் வங்கதேசம் மற்றும் மியான்மர்) காணப்படுகின்றன. இந்தத் தவளைகளின் பொதுவான பெயர்கள் **கோளத் தவளை** மற்றும் **பலூன் தவளை** இவற்றின் தடிமனான தோற்றத்தைக் குறிக்கின்றன. **புள்ளி தவளை** என்பது கடைசியாகக் குறிப்பாக முன்னாள் பேரினமான **ராமநெல்லா**வினைக் குறிக்கின்றன.  
எறும்புகள் மற்றும் கறையான்களை உண்ணும் தவளைகளை *உபெரோடான்* உள்ளடக்கியது.
# உபெரோடான்

## சிற்றினங்கள்

இப்பேரினத்தில் 12 அங்கீகரிக்கப்பட்ட சிற்றினங்கள் உள்ளன.  
- *உபெரோடான் ஆனமலையன்சிசு*<small> (ராவ், 1937) </small>
- *உபெரோடான் குளோபுலோசசு* <small> (குந்தர், 1864) </small>
- *உபெரோடான் மான்டானசு* <small> (ஜெர்டன், 1853) </small>
- *உபெரோடான் மோர்மோராட்டசு* <small> (ராவ், 1937) </small>
- உபெரோடோன் நாகாய் <small> (மனமேந்திர-அராச்சி மற்றும் பெத்தியகோடா, 2001) </small>
- உபெரோடான் அப்சுகருசு<small> (குந்தர், 1864) </small>
- உபெரோடான் பால்மேடசு<small> (பார்கர், 1934) </small>
- உபெரோடான் ரோகானி<small>கார்க், செனவிரத்னே, விஜயதிலக, புக், டியூட்டி, மனமேந்திர-அராச்சி, மீகாசுகம்புரா மற்றும் பிஜு, 2018</small>
- *உபெரோடான் சிசுடோமா* <small> (ஸ்னைடர், 1799) </small>
- *உபெரோடான் டேப்ரோபானிகசு* <small> (பார்கர், 1934) </small>
- உபெரோடான் டிரையாங்குலோரிசு<small> (குந்தர், 1876) </small>
- *உபெரோடான் வேரிகாட்டசு* <small> (இசுடோலிக்சுகா, 1872) </small>  
உலக நீர்வாழ் உயிரினங்களால் *உபெரோடான் ஆனைமலையன்சிசு* என்பதற்கு ஒத்ததாகக் கருதப்படும் *உபெரோடோன் மைனர்* <small>ராவ், 1937</small>ஐயும் *ஆம்பிபியாவெப்* பட்டியலிடுகிறது.
# அப்பி மலை

**அப்பி மலை** (மலாய் மொழி: *Gunung Api*; ஆங்கிலம்: *Mount Api*) என்பது மலேசியா, சரவாக், மிரி பிரிவு, மாருடி மாவட்டத்தில் அமைந்துள்ள ஒரு மலை ஆகும். இந்த மலை முலு மலை தேசியப் பூங்கா எல்லைக்குள் அமைந்துள்ளதால், இந்த மலைக்கு ஏடன் தோட்டம் *(Garden of Eden)* எனவும் பெயரிடப்பட்டது.  
அப்பி மலை அதன் தாவரக் குடுவைகளின் பன்முகத்தன்மைக்கு பெயர் பெற்றது. அப்பி மலையில் ஐந்து வகையான தாவரக் குடுவைகள் பதிவு செய்யப்பட்டுள்ளன.
# அப்பி மலை

## பல்லுயிர்கள்

அப்பி மலையின் சுண்ணாம்புக் கற்கள் மற்றும் தனிமைப்படுத்தப்பட்ட மலைச் சிகரங்கள் பல தனித்துவமான தாவரங்களைக் கொண்டுள்ளன. அத்துடன் அழிந்து வரும் தாவரங்கள் மற்றும் விலங்குகளின் தாயகமாகவும் விளங்குகிறது.  
அப்பி மலையானது தாழ்நிலக் காட்டுத் தாவரங்களில் (*Dipterocarpaceae*) இருந்து மலைத்தொடர் தாவரங்கள் (*Montane Vegetations*) வரையிலான உயிரியல் அமைப்புகளைக் கொண்டுள்ளது.
# அப்பி மலை

## பொது

முலு மலை தேசியப் பூங்காவில் மூன்று மலைகள் ஆதிக்கம் செலுத்துகின்றன: முலு மலை (2,376 மீ - 7,795 அடி)]; அப்பி மலை (1,750 மீ - 5,740 அடி) மற்றும் பெனாரத் மலை (1,858 மீ - 6,096 அடி).  
முலு மலை ஒரு மணற்கல் மலை; அப்பி மலை மற்றும் பெனாரத் மலை ஆகியவை சுண்ணாம்பு மலைகள். முலு மலையின் உச்சி பாசி காடுகளால் மூடப்பட்டுள்ளது; அதே சமயத்தில் அபி மலையின் உச்சியில் சுண்ணாம்புக் கற்கள் காணப்படுகின்றன.
# அப்பி மலை

## நிலவியல்

அப்பி மலை பொதுவாகவே, கரடுமுரடான சிகரங்கள், செங்குத்தான முகடுகள், மலைப் பாதைகள், பாறைகள், அகன்ற பள்ளத்தாக்குகள், சுண்ணாம்புக் கரடுகளைக் கொண்ட பாறைக் கோபுரங்கள், குகைகள், வெந்நீர் ஊற்றுகள், வெள்ளப்பெருக்குச் சமவெளிகள் மற்றும் நீர்வீழ்ச்சிகள் ஆகியவற்றைக் கொண்டுள்ளது.
# அப்பி மலை

## நிலவியல்

### குகைகள்

- **சரவாக் நிலவறை** - உலகின் மிகப்பெரிய நிலத்தடி அறைகளில் ஒன்றாகும்; 600 மீ (2,000 அடி) நீளம், 415 மீ (1,362 அடி) அகலம்; குறைந்த பட்ச உயரம் 80 மீ (260 அடி)
- **மான் குகை** - உலகின் மிகப்பெரிய குகைப் பாதை; 120 மீ (390 அடி) முதல் 150 மீ (490 அடி) வரையிலான சுற்றளவு
- **கிளியர்வாட்டர் குகை** - தென்கிழக்கு ஆசியாவின் மிக நீளமான குகை; 227.2 கிமீ வரையிலான நீளத்தைக் கொண்டது
# உளவியல் பிணக் கூறாய்வு

**உளவியல் பிணக் கூறாய்வு** (*Psychological autopsy*) என்பது பொதுவாக தற்கொலை செய்து கொண்டவரின் நோக்கத்தைக் கண்டறிவதற்கான ஒரு செயல்முறையாகும். 1958 இல் நிறுவப்பட்ட லாஸ் ஏஞ்சல்ஸ் தற்கொலை தடுப்பு மையத்தில் நார்மன் ஃபார்பரோ, எட்வின் எஸ். ஆகிய உளவியலாளர்கள் பணிபுரிந்த காலத்தில் அவர்களால் இந்த முறை கண்டுபிடிக்கப்பட்டதாகும்.  
தடயவியல் பரிசோதனைகள், உடல்நலப் பதிவுகளை ஆய்வு செய்தல், உறவினர்கள், நண்பர்கள் ஆகியோர் மூலமாக இறந்த மனிதர் குறித்த அனைத்து தகவல்களையும் சேகரித்தல் போன்றவை இதில் அடங்கும். இத் தகவல்களைக் கொண்டு இறந்தவரின் மரணத்திற்கான காரணத்தையும், அவர்களின் மரணத்திற்கு முந்தைய உளவியல் நிலையையும் தீர்மானிக்கப் பயன்படுத்தப்படுகிறது.
# உளவியல் பிணக் கூறாய்வு

## வரலாறு

1950 களில் லாஸ் ஏஞ்சல்ஸ் தற்கொலை தடுப்பு மையத்தில் பணிபுரிந்தபோது ஃபார்பரோ, ஷினீட்மேன் ஆகியோர் உளவியல் பிணக் கூறாய்வுகளுக்கு முன்னோடிகளாக இருந்தனர். ஐயத்திற்கிடமான தற்கொலைகளில் அதற்கான காரணத்தைக் கண்டறிய உதவுமாறு பிணக் கூறாய்வாளர்களால் கேட்கப்பட்டதன் பேரில் அவர்கள் இந்தச் செயல்முறையை உருவாக்கினர்.  
போதைப்பொருள் பழக்கத்தினால் அதிகப்படியான எண்ணிக்கையில் இறப்புகள் ஏற்பட்டதினால் அவற்றை விசாரிப்பதில் தற்கொலை தடுப்பு மையத்தின் உதவியை கோரோனர் தியோடர் ஜே. கர்ஃப்ரே கேட்டபோது உளவியல் பிணக் கூறாய்வு முறை முதன்முதலில் பயன்படுத்தப்பட்டது.<sup>&#x5B;*<span title="This claim needs references to reliable sources. (April 2023)">மேற்கோள் தேவை</span>*&#x5D;</sup> மர்லின் மன்றோவின் இறப்பிற்கு முந்தைய அவரது மனநிலையை கண்டறிய மனநல மருத்துவர் ராபர்ட் இ. லிட்மேன், ஃபார்பெரோவை கர்ஃப்ரே ஆகியோர் இந்த செயல்முறையைப் பயன்படுத்தினர். விசாரணைக்குப் பின்னர் மன்ரோவின் மரணம் ஒரு தற்கொலை தான் ஃபார்பரோ முடிவுக்குவந்தார்.  
உளவியல் பிணக் கூறாய்வு முறை அமெரிக்காவின் பாதுகாப்புத் துறையால் ஏற்றுக் கொள்ளப்பட்டது. மேலும் 2002 ஆம் ஆண்டில், அதன் பயிற்சி பாடத்திட்டத்தின் ஒரு பகுதியாகவும் இடம்பெற்றது.  
*ஜாக்சன் வி. ஸ்டேட்* மற்றும் *யு.எஸ். வி. செயின்ட் ஜீன்* போன்ற குற்றவியல் வழக்குகளிலும், *மியூச்சுவல் லைஃப் இன்சூரன்ஸ் கம்பெனி வி. டெர்ரி* போன்ற உரிமையியல் வழக்குகளிலும் தற்கொலைக்கான சாத்தியக்கூறுகளைத் தீர்மானிக்க உளவியல் பிணக் கூறாய்வு பயன்படுத்தப்பட்டது.
# உளவியல் பிணக் கூறாய்வு

## செயல்முறைகள்

உளவியல் பிணக் கூறாய்வுவானது, தெளிவாகவோ அல்லது தெளிவற்றதாகவோ நிகழ்ந்த இறப்புகளுக்கான காரணத்தை தெளிவுபடுத்த உதவும் வகையில் உருவாக்கப்பட்டது.  
உளவியல் பிணக் கூறாவினை மேற்கொள்ளும்போது, புலனாய்வாளர்கள் இறந்தவரின் மரணத்திறாகான நோக்கத்தைக் கண்டறிய முயற்சிக்கின்றனர். இந்த ஆய்வானது முதலில் ஒரு மனிதர் எப்படி இறந்தார், ஏன் அந்த நேரத்தில் இறந்தார், மரணத்திற்கான மிகவும் சாத்தியமான காரணம் ஆகிய கேள்விகளுக்கு பதிலளிக்க முயற்சிக்கிறது. மரணத்திற்கான காரணம் தெளிவாக இருந்தால், புலனாய்வாளர்கள் மரணத்திற்கு இட்டுச்சென்ற அந்த மனிதரின் செயல்களுக்கான காரணங்களைக் கண்டறிய முயற்சிக்கின்றனர். உளவியல் பிணக் கூறாய்வுகளில், மனநல கோளாறுகளும் தற்கொலையுடன் வலுவாக தொடர்புடையவை.  
இறந்தவரின் நண்பர்கள், குடும்பத்தினர், அவரை அண்மையில் சந்தித்தவர்கள், நாட்குறிப்புகள், கைபேசி, கடிதங்கள் ஆகியவற்றின் மூலம் சேகரிக்கபட்ட தகவல்களின் அடிப்படையிலும், இறந்தவரின் மரணம் தொடர்பான தடயவியல் பரிசோதனையிலிருந்து பெறப்பட்ட தகவல்களைக் கொண்டும் தற்கொலை செய்து கொண்டவர் கடைசி சில நாட்களில் என்ன மன நிலையில் இருந்தார் என்பதைக் கொண்டு, அவரது தற்கொலைக்கான நோக்கம் தீர்மானிக்கப்படுகிறது. இறந்தவரின் மருத்துவப் பதிவேடுகளில் இருந்து ஏதேனும் நோய்கள், அவற்றிற்கான சிகிச்சைகள், குடும்பத்தினரின் இறப்பு பற்றிய வரலாறு உள்ளிட்ட தகவல்கள் ஆய்வு செய்யப்படுகின்றன. பொதுவாக மன அழுத்தத்தைக் காட்டும் வகையிலான நடத்தை முறைகள், அவரின் நடத்தையில் அண்மையில் ஏற்பட்ட மாற்றங்கள், தற்கொலை எண்ணம், மது/அல்லது போதைப்பொருள் பயன்பாடு, அண்மையில் நடந்த அதிர்ச்சிகரமான நிகழ்வுகள் போன்ற விவரங்களை புலனாய்வாளர்கள் தேடுகின்றனர்.
# அமரு சதகம்

**அமரு சதகம்** (अमरुशतक) என்பது அமருவின் நூறு சரணங்கள் என்றும் அழைக்கப்படும் சமஸ்கிருதக் கவிதை நூலாகும். இக்கவிதைகள் அமருவால் எழுதப்பட்டது. இது சுமார் 7வது அல்லது 8வது நூற்றாண்டைச் சேர்ந்த கவிதைகளின் தொகுப்பாகும்.  
சமஸ்கிருத இலக்கியத்தின் வரலாற்றில் சிறந்த பாடல் வரிகளில் ஒன்றாக அமருசதகம் வகைபடுத்தப்பட்டுள்ளது, காளிதாசர் மற்றும் பரத்ரிஹரியின் ஶ்ரீங்கராசதகத்துடன் இது ஒப்பிடப்படுகிறது. ஒன்பதாம் நூற்றாண்டின் இலக்கிய விமர்சகர் ஆனந்தவர்தன தனது த்வண்யலோகத்தில் "கவிஞர் அமருவின் ஒற்றைச் சரணம் ... முழுத் தொகுதிகளிலும் காணப்படுவதற்கு சமமான அன்பின் சுவையை வழங்கக்கூடும்" என்றார். அமரு சதகத்தின் வசனங்கள் கவிஞர்கள் மற்றும் விமர்சகர்களால் மற்ற கவிதைகளை மதிப்பிடுவதற்கு எடுத்துக்காட்டுகளாகவும் தரங்களாகவும் பயன்படுத்தப்படுகின்றன. ஆண்ட்ரூ ஷெல்லிங் இதை "உலகின் எந்த இடத்திலும் உருவாக்குவது போல் அசல் மற்றும் தெளிவான காதல் கவிதை" என்று விவரிக்கிறார்.
# அமரு சதகம்

## உள்ளடக்கம்

இதன் கவிதைகள் சிற்றின்பம், காதல், பேரார்வம், பிரிதல், ஏக்கம், நல்லிணக்கம், மகிழ்ச்சி மற்றும் துக்கம் போன்ற அம்சங்களை உள்ளடக்கியது. கிரெக் பெய்லி குறிப்பிடுகையில், இது "கவர்ச்சி, துரோகம் போன்ற சமூக அம்சங்களைப் பற்றியது. இது சிற்றின்பத்தைப் பற்றியது என்பதால் பெண்பால் கோபம் மற்றும் ஆண்பால் சுய-பரிதாபம்" ஆகியவற்றைக் கொண்டுள்ளது என்றார். இதேபோல் ஷெல்லிங், "காதலின் அனைத்து சுவைகளும் அல்லது நுணுக்கங்களும் இக்கவிதைப் புத்தகம் கொண்டுள்ளது என்றார். மேலும் நிறைவுற்றதன் இனிமையை விட பிரிவினை அல்லது காட்டிக்கொடுப்பின் கசப்பான சுவைக்கு முக்கியத்துவம் கொடுக்கப்பட்டுள்ளது எனவும் குறிப்பிட்டார்.
# ஆனைமலை புள்ளி தவளை

**ஆனைமலை புள்ளி தவளை** (*Anamalai dot frog*) என்பது (*உபெரோடான் ஆனமலையன்சிசு*), ஆனமலை ராமனெல்லா அல்லது **சிவப்பு-பழுப்பு மைக்ரோகைலிட் தவளை** என்றும் அழைக்கப்படுவது தென்னிந்தியாவில் காணப்படும் குறுகிய-வாய் தவளை சிற்றினமாகும். இது மேற்குத் தொடர்ச்சி மலையில் தென்பகுதியில் கோயம்புத்தூர் மாவட்டத்தில் உள்ள ஆனைமலையின் அடிவாரத்தில் இத்தவளைக் கண்டுபிடிக்கப்பட்டது. இந்தச் சிற்றினத்தின் முழுமையான வடிவம் காணப்படவில்லை. மேலும் 2010ஆம் ஆண்டில் பரம்பிக்குளம் வனவிலங்கு சரணாலயத்தில் மீண்டும் கண்டுபிடிக்கப்படும் வரை இச்சிற்றினத்தின் நிலை நிச்சயமற்றதாக இருந்தது. ஆனைமலை புள்ளி தவளை குறித்த தகவல், 1937ஆம் ஆண்டில் சி. ஆர். நாராயண் ராவால் ஒரு முறை மட்டுமே பதிவுச் செய்யப்பட்டது.
# ஆனைமலை புள்ளி தவளை

## விளக்கம்

இந்தச் சிற்றினம் கேரளா மற்றும் தமிழ்நாட்டில் உள்ள பரம்பிக்குளம் புலிகள் காப்பகத்திற்குள் வெவ்வேறு வாழ்விடங்களில் காணப்படுகின்றது. இந்தத் தவளை இரண்டு மஞ்சள் கோடுகள் மற்றும் சிதறிய மஞ்சள் புள்ளிகளுடன் அடர் பழுப்பு நிறத் தோள்பட்டை வரை காணப்படுகிறது. உடலின் அடிப்பகுதி பழுப்பு நிறத்தில் சிதறிய வெள்ளை புள்ளிகளுடன் காணப்படும். இது 'ஆனைமலை புள்ளித் தவளை' என்ற பொதுவான பெயரைக் கொடுக்கிறது. இந்தத் தவளை பருவமழைக் காலத்தில் சத்தமாகக் குரல் எழுப்பும். இது ஆண்டு முழுவதும் காடுகளின் தரையில் அல்லது மரப் பொந்து, கற்கள் மற்றும் மரக்கட்டைகளின் கீழ் மறைந்து காணப்படும்.
# இந்திய ஊதுபை தவளை

**உபெரோடான் குளோபுலோசசு** (*Uperodon globulosus*) அல்லது **இந்திய ஊதுபை தவளை** (*Indian balloon frog*), என்பது இந்தியா, நேபாளம் மற்றும் வங்காளதேசத்தில் காணப்படும் குறுகிய வாய்த் தவளை சிற்றினமாகும். இது இந்தியக் கோளத் தவளை, **சாம்பல் ஊதுபை தவளை** மற்றும் **பெரிய ஊதுபை தவளை** போன்ற பல பொதுவான பெயர்களில் அறியப்படுகிறது. மேற்குத் தொடர்ச்சி மலையிலிருந்து பெறப்பட்ட மாதிரிகள் விவரிக்கப்படாத ஒரு சிற்றினத்தைக் குறிக்கலாம்.  
*உபெரோடான் குளோபுலோசசு* தோற்றத்தில் மிகவும் தடிமனாக இருக்கிறது. இதன் நெருங்கிய உறவினர் *உபெரோடோன் சிசுடோமாவை* விடவும் இது பெரியது. இதன் உடல் நீளம் 76 மி.மீ. வரை வளரக்கூடியது. இது காடுகள் மற்றும் விவசாய நிலங்களில் காணப்படும் ஒரு புதைந்து வாழக்கூடிய உயிரியாகும்.
# அவிட்டநல்லூர்

** அவிட்டநல்லூர்** (Avitanallur) இந்தியாவின் கேரளா மாநிலத்தில் கோழிக்கோடு மாவட்டத்தில் உள்ள ஒரு கிராமமாகும். புகழ்பெற்ற மலையாளக் கவிஞர் என். என். காக்காடு பிறப்பால் அவிட்டாநல்லூர் கிராமம் பிரபலமடைந்துள்ளது. இந்த கிராமத்தின் அதிகாரப்பூர்வ பெயர் அவிட்டநல்லூர் என்றாலும், இது உள்ளூரில் கூட்டல்லிடா என்ற பெயரால் அழைக்கப்படுகிறது.  
ஒரு நல்ல இடம் என்று பொருள் கூறும் அவிட்ட-நல்ல-ஊர் என்பது அவிட்டநல்லூர் என்ற மலையாள மொழிச் சொல்லாகும். இந்த சிறிய கிராமத்தில் கிட்டத்தட்ட 300 இல்லங்கள் (பிராமண இல்லம்) இருந்தன. அவற்றில் பெரும்பாலானவை மலபார் மாகாணத்திற்கு திப்பு சுல்தான் படையெடுத்தபோது தாக்கப்பட்டு கொள்ளையடிக்கப்பட்டன.
# அவிட்டநல்லூர்

## மக்கள்தொகை

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, அவிட்டநல்லூர் கிராமத்தின் மக்கள் தொகை 17,007 ஆகும், இதில் 8,406 ஆண்கள் மற்றும் 8,601 பெண்கள் இருந்தனர்.  
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி இங்கு 4541 குடும்பங்கள் வசித்தன. அவிட்டநல்லூர் கிராமத்தின் மக்கள்தொகை 18398 ஆகவும், இதில் 8839 ஆண்களாகவும் 9559 பேர் பெண்களாகவும் இருந்தனர்.
# அவிட்டநல்லூர்

## போக்குவரத்து

அவிட்டநல்லூர் கிராமம் கோயிலாண்டி நகரம் வழியாக இந்தியாவின் பிற பகுதிகளுடன் இணைகிறது. அருகிலுள்ள விமான நிலையங்கள் கண்ணூர் மற்றும் கோழிக்கோடு ஆகும். அருகிலுள்ள இரயில் நிலையம் கோயிலண்டியில் உள்ளது. தேசிய நெடுஞ்சாலை 66 கோயிலாண்டி வழியாகச் செல்கிறது மற்றும் வடக்கத்திய பகுதி மங்களூர், கோவா மற்றும் மும்பை ஆகிய நகரங்களை இணைக்கிறது. தெற்கு பகுதி கொச்சின் மற்றும் திருவனந்தபுரத்துடன் இணைகிறது. குட்டியாடி வழியாக செல்லும் கிழக்கு தேசிய நெடுஞ்சாலை 54 மானந்தவாடி, மைசூர் மற்றும் பெங்களூரை இணைக்கிறது.
# புடா மலை தேசியப் பூங்கா

**புடா மலை தேசியப் பூங்கா** (மலாய்: *Taman Negara Gunung Buda*; ஆங்கிலம்: *Gunung Buda National Park*) என்பது மலேசியா, சரவாக், லிம்பாங் பிரிவில் உள்ள தேசியப் பூங்கா ஆகும். இது முலு மலை தேசியப் பூங்காவின் வடக்கே அமைந்துள்ளது.  
புடா மலை தேசியப் பூங்கா 2001-இல் அரசிதழில் வெளியிடப்பட்டது. 2017-ஆம் ஆண்டில் சுற்றுலா செயல்பாடுகளுக்காக பொதுமக்களுக்குத் திறக்கப்பட்டது..
# புடா மலை தேசியப் பூங்கா

## பொது

புடா மலை தேசியப் பூங்காவையும் முலு மலை தேசியப் பூங்காவையும் இணைப்பதற்கு சாலைகள் போடப்பபட்டு உள்ளன. **குனோங் புடா** என்றால் லுன் பாவாங் மொழியில் வெள்ளை மலை என்று பொருள். பெனான் மொழியில் சுண்ணாம்பு மலை என்று பொருள்.
# புடா மலை தேசியப் பூங்கா

## வரலாறு

1974-ஆம் ஆண்டில், முலு மலை மற்றும் அதைச் சுற்றியுள்ள பகுதிகள் தேசிய பூங்காவாக சரவாக் அரசாங்கத்தால் அறிவிக்கப்பட்டது. 1978-ஆம் ஆண்டில், முலு மலை தேசியப் பூங்காவில் ஓர் அறிவியல் சுற்றாய்வுப் பயணத்திற்கு ஆக்சுபோர்டு பல்கலைக்கழகம் ஏற்பாடு செய்தது. இதுவே ஐக்கிய இராச்சியத்திலிருந்து அனுப்பப்பட்ட மிகப்பெரிய சுற்றாய்வுக் குழுவாகும்.  
இந்தச் சுற்றாய்வுப் பயணம் 15 மாதங்கள் வரை நீடித்தது. அந்த ஆய்வுக் குழுவின் ஒரு சிறிய துணைக்குழு 50 கிமீ (31 மைல்) வரையில் குகைகளை ஆராய்ந்து ஆய்வுகள் செய்தது. அந்த ஆய்வுகளில் கிளியர்வாட்டர் குகை , கிரீன் குகை, ஓண்டர் குகை மற்றும் பிரிடிக்சன் குகை ஆகியவை அடங்கும்.
# புடா மலை தேசியப் பூங்கா

## வரலாறு

### கிளியர்வாட்டர் குகை

1988-ஆம் ஆண்டு பிரித்தானிய ஆய்வுக் குழுவினர் மேற்கொண்ட சுற்றாய்வுகளின் போது, கிளியர்வாட்டர் குகை (*Clearwater Cave*) மற்றும் காற்று குகை (*Cave of the Winds*) ஆகிய இரு குகைகளுக்கும் இடையே ஓர் இணைப்புப் பாதை நிறுவப்பட்டது. இந்த இணைப்புப் பாதை, தென்கிழக்கு ஆசியாவிலேயே மிக நீளமான குகைப் பாதை என்று கூறப்படுகிறது. இந்தச் சுற்றாய்வுகளின் போதுதான் பிளாக்ராக் குகையும் (*Blackrock Cave*) கண்டுபிடிக்கப்பட்டது.  
1991-ஆம் ஆண்டில், பிளாக்ராக் குகைக்கும் கிளியர்வாட்டர் குகைக்கும் இடையே 102 கிமீ (63 மைல்) நீளமுள்ள ஓர் இணைப்புப் பாதை இருப்பதும் கண்டுபிடிக்கப்பட்டது. இந்தக் கண்டுபிடிப்பு, கிளியர்வாட்டர் குகைப் பாதையை, உலகின் 7-வது நீளமான குகைப் பாதையாக மாற்றியது. இந்த ஆய்வுப் பயணங்களின் போதுதான், டெலிவரன்ஸ் குகை (*Deliverance Cave*) கண்டுபிடிக்கப்பட்டது.
# ஆழியூர்

**ஆழியூர்** (*Azhiyur*) இந்தியாவின் கேரள மாநிலத்தில் கோழிக்கோடு மாவட்டத்தில் உள்ள வடகரா வட்டத்தில் உள்ள ஒரு கிராமமாகும். மாகே இரயில் நிலையம் ஆழியூர் அருகே அமைந்துள்ளது.
# ஆழியூர்

## மக்கள்தொகை

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, ஆழியூர் 13351 ஆண்களையும் 15380 பெண்களையும் உள்ளடக்கிய 28731 பேர் என்ற மக்கள் தொகையைக் கொண்டிருந்தது. இது மய்யாழிக்கு (மாகி) அருகில் அமைந்துள்ளது.
# ஆழியூர்

## போக்குவரத்து

ஆழியூர் கிராமம் மேற்கில் வாதகரா நகரம் மற்றும் கிழக்கில் குட்டியாடி நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை 66 வாதகரா நகரம் வழியாகச் செல்கிறது மற்றும் வடக்கத்திய பகுதி மங்களூர், கோவா மற்றும் மும்பை ஆகிய நகரங்களை இணைக்கிறது. தெற்கு பகுதி கொச்சின் மற்றும் திருவனந்தபுரத்துடன் இணைகிறது. குட்டியாடி வழியாக செல்லும் கிழக்கு நெடுஞ்சாலை மானந்தவாடி, மைசூர் மற்றும் பெங்களூரை இணைக்கிறது. அருகிலுள்ள விமான நிலையங்கள் கண்ணூர் மற்றும் கோழிக்கோடு ஆகியவையாகும். அருகிலுள்ள இரயில் நிலையம் மாகியில் உள்ளது.
# ஆழியூர்

## முன்மொழியப்பட்ட புதிய மாகே நகராட்சி

முன்மொழியப்பட்ட புதிய மாகே நகராட்சி பின்வருவனவற்றை உள்ளடக்கியது:  
- ஆழியூர் பஞ்சாயத்து, வாதகரா தாலுகா, கோழிக்கோடு மாவட்டம், கேரளா
- புதிய மாகே பஞ்சாயத்து, தலசேரி தாலுகா, கண்ணூர் மாவட்டம், கேரளா
- சோக்லி பஞ்சாயத்து, தலசேரி தாலுகா, கண்ணூர் மாவட்டம், கேரளா
- பன்னியனூர் ஊராட்சி, தலசேரி தாலுகா, கண்ணூர் மாவட்டம், கேரளா
# பேளூர் நாயக்கர்கள்

**பேளூர் நாயக்கர்கள்** (*Nayaks of Belur*)
இந்தியாவின் கருநாடக மாநிலத்தில், ஹாசன் மாவட்டத்தில், ஐகூர் எனும் ஊரை தலைமையிடமாகக் கொண்டு சிங்கப்பா நாயக்கரால் 1397இல் நிறுவப்பட்ட அரசாகும்.
பேளூர் நாயக்கர்கள் துவக்க காலத்தில், விசயநகரப் பேரரசின் கீழ் குறுநில மன்னர்களாக இருந்தவர்கள். விசயநகரப் பேரரசின் வீழ்ச்சிக்கு பின்னர் கி.பி 1565இல் தென் கர்நாடகத்தின் ஹாசன், குடகு பகுதிகளை சுதந்தரமாக ஆண்டனர். பேளூர் நாயக்கர்கள், ஆந்திராவை பூர்வீகமாக கொண்ட தெலுங்கு பலிஜா இன குழுவை சேர்த்தவர்கள் ஆவார். பேளூர் நாயக்க மன்னன் கிருஷ்ணப்ப நாயக்கரின் உடன் பிறந்த சகோதரரான சூரப்ப நாயக்கர் என்பவர் தமிழ்நாட்டின் செஞ்சி நகரத்தை தலைநகராகக் கொண்டு ஆட்சி செய்தவர் என்பது குறிப்பிடத்தக்கது.
# பேளூர் நாயக்கர்கள்

## பேளூர் நாயக்கர்களின் பட்டியல்

- சிங்கப்பா நாயக்கர் (1397 - 1405)
- மஞ்சய்யா நாயக்கர்
- வையப்ப நாயக்கர்
- கிருஷ்ணப்ப நாயக்கர் (1524–1566)
- வெங்கடாத்ரி நாயக்கர் (1566–1584)
- கிருஷ்ணப்ப நாயக்கர் (1588 -1625)
- இலட்சுமணப்பா நாயக்கர் (1588 - 1605)
- திருமலை நாயக்கர் (1640)
- வெங்கடாத்ரி நாயக்கர் (1626 -1548)
- கிருஷ்ணப்ப நாயக்கர் (1548 - 1554)
- வெங்கடாத்ரி நாயக்கர் (1655 -1670)
- கிருஷ்ணப்ப நாயக்கர் (1685 - 1692)
- கிருஷ்ணப்ப நாயக்கர் (1711 - 1712)
- வெங்கடாத்ரி நாயக்கர் (1708 - 1752)
- கிருஷ்ணப்ப நாயக்கர் (1755 - 1794)
- வெங்கடாத்ரி நாயக்கர் (1799 - 1802)
# பேளூர் நாயக்கர்கள்

## இதனையும் காண்க

- விஜயநகரப் பேரரசு
- செஞ்சி நாயக்கர்கள்
# இரித்விக் கட்டக்

**இரித்விக் குமார் கட்டக்** (*Ritwik Kumar Ghatak*) (நவம்பர் 4,1925 6,1976) ஓர் இந்தியத் திரைப்பட இயக்குநரும், திரைக்கதை ஆசிரியரும், நடிகரும் மற்றும் நாடக ஆசிரியரும் ஆவார். சத்யஜித் ராய், தபன் சின்ஹா மற்றும் மிருணாள் சென் போன்ற சமகால வங்காளத் திரைப்படத் தயாரிப்பாளர்களுடன் சேர்ந்து, இவரது திரைப்படங்கள் முதன்மையாக சமூக யதார்த்தம், பிரிவினை மற்றும் பெண்ணியம் ஆகியவற்றை உன்னிப்பாக சித்தரித்ததற்காக நினைவுகூரப்படுகிறது. 1974 ஆம் ஆண்டில் தனது *ஜுக்தி டக்கோ ஆர் கப்போ* படத்திற்காக சிறந்த கதைக்கான தேசிய திரைப்பட விருதுக்கான ரஜத் கமல் விருதையும், வங்காளதேசத் திரைப்பட பத்திரிகையாளர் சங்கத்தின் டிடாஷ் ஏக்தி நாதிர் நாமின் சிறந்த இயக்குனருக்கான விருதையும் வென்றார். 1970 ஆம் ஆண்டில் இந்திய அரசு இவருக்கு பத்மசிறீ விருது வழங்கி கௌரவித்தது.
# இரித்விக் கட்டக்

## திரைப்படங்கள்

கட்டக்கின் *மதுமதி* (1958) என்ற இந்தித் திரைப்படம் பெரிய வணிக வெற்றியைப் பெற்றது. இப்படத்திற்கு இவர் திரைக்கதை எழுதினார். மறுபிறவி என்ற கருப்பொருளைக் கையாள்வதில் இது ஆரம்பகாலத் திரைப்படமாகாக் கருத்ப்படுகிறது. மேலும் இந்தியத் திரைப்படங்கள், இந்தியத் தொலைக்காட்சி மற்றும் ஒருவேளை உலகத் திரைப்படங்கள் ஆகியவற்றில் மறுபிறவி கருப்பொருளை கையாளும் பல பிற்கால படைப்புகளுக்கு உத்வேகம் அளித்ததாக நம்பப்படுகிறது. இது அமெரிக்கத் திரைப்படமான *தி ரீன்கார்நேஷன் ஆஃப் பீட்டர் ப்ரௌட்* (1975) மற்றும் இந்தித் திரைப்படமான *கர்ஸ்* (1980) ஆகிய இரண்டிற்கும் உத்வேகம் அளித்திருக்கலாம். இவை இரண்டும் மறுபிறவி குறித்துக் கையாளப்பட்டு அந்தந்த கலாச்சாரங்களில் செல்வாக்கு செலுத்தியுள்ளன. குறிப்பாக *கர்ஸ்* பல முறை மறு ஆக்கம் செய்யப்பட்டது. கன்னடத் திரைப்படமான *யுக புருஷ்* (1989), தமிழ்த் திரைப்படமான எனக்குள் ஒருவன் (1984) மற்றும் மிக சமீபத்தில் பாலிவுட் திரைப்படமான *கர்ஸ்* (2008) ஆகியன.
# இரித்விக் கட்டக்

## சித்தாந்தம்

கட்டக் ஒரு கோட்பாட்டாளராகவும் இருந்தார். திரைப்படங்கள் குறித்த இவரது கருத்துக்களும் வர்ணனைகளும் அறிவார்ந்த ஆய்வுகள் மற்றும் ஆராய்ச்சிகளின் ஒரு பகுதியானது. ஒரு திரைப்படத் தயாரிப்பாளராக, இவர் ஆண்கள் மற்றும் அவர்களது வாழ்க்கை, குறிப்பாக சாமானிய மக்களின் அன்றாட போராட்டங்கள் ஆகியவற்றில் கவனம் செலுத்தினார். வங்காளம் பிரித்து ஒரு புதிய நாட்டை உருவாக்கிய 1947 வங்காளப் பிரிவினையை இவரால் ஒருபோதும் தனது அனைத்து படங்களிலும், இவர் இந்த கருப்பொருளைக் கையாண்டார்.  
இவரைப் பொறுத்தவரை, திரைப்படத் தயாரிப்பு என்பது ஒரு கலை வடிவமாகவும், மக்களுக்கு சேவை செய்வதற்கான ஒரு வழிமுறையாகவும் கருதினார். படங்கள் மூலம் மக்களின் துயரங்கள் மற்றும் துன்பங்கள் குறித்து தனது கோபத்தை வெளிப்படுத்தும் ஒரு வழியாக்கிக் கொண்டார்.
# மைக்ரோகைலினே

**மைக்ரோகைலினே** (*Microhylinae*) என்பது மைக்ரோகைலிட் எனும் கூர்வாயத்தவளைகளின் துணைக்குடும்பமாகும். இதில் 9 பேரினங்கள் உள்ளன. மைக்ரோகைலிடே குடும்பமானது சுமார் 52 மில்லியன் ஆண்டுகள் பழமையானது என்று தொகுதி வரலாற்று ஆய்வுகள் மதிப்பிட்டுள்ளன.
# மைக்ரோகைலினே

## பேரினங்கள்

பின்வரும் பேரினங்கள் மைக்ரோகைலினே என்ற துணைக்குடும்பத்தில் அங்கீகரிக்கப்பட்டுள்ளன.  
- *கிளைபோக்ளோசசு* <small>குந்தர், 1869</small>
- *கலௌலா* <small>கிரே, 1831</small>
- *மெட்டாப்ரினெல்லா* <small>பார்க்கர், 1934</small>
- *மைக்ரோஹைலா* <small>சுசுடி, 1838</small>
- *மைக்ரிலெட்டா* <small>துபோயிசு, 1987</small>
- *மிசுடிசெல்லசு* <small>சோனாலி & பிஜு, 2019</small>
- *நானோகைலா* <small>பொயர்கோவ், கோரின் & செர்சு, 2021</small>
- *பிரைனெல்லா* பௌலெஞ்சர், 1887<small>பௌலெங்கர், 1887</small>
- *உபெரோடான்* <small>துமெரில் & பிப்ரான், 1841</small>
# மேகாலயா மாநிலங்களவை உறுப்பினர்களின் பட்டியல்

**மேகாலயா மாநிலங்களவை உறுப்பினர்களின் பட்டியல்** (*List of Rajya Sabha members from Meghalaya)* என்பது மேகாலயா மாநிலத்திலிருந்து இந்திய நாடாளுமன்றத்தின் தற்போதைய மற்றும் மேனாள் மாநிலங்களவை உறுப்பினர்களின் பட்டியல் ஆகும். 1987ஆம் ஆண்டு முதல் 6 ஆண்டு காலத்திற்கு ஓர் உறுப்பினரை மேகாலயா மாநிலச் சட்டமன்ற உறுப்பினர்கள் மறைமுகமாகத் தேர்ந்தெடுக்கிறார்கள்.
# மேகாலயா மாநிலங்களவை உறுப்பினர்களின் பட்டியல்

## மேகாலயா மாநிலத்திலிருந்து மாநிலங்களவை உறுப்பினர்களின் பட்டியல்

ஆதாரம்
| சோ. கே. சில்லா | இந்திய தேசிய காங்கிரசு | 13/04/1972 | 12/04/1978 | 1 |  |
| --- | --- | --- | --- | --- | --- |
| அலெக்சாந்டர் வார்ஜ்ரி | சுயேச்சை | 13/04/1978 | 12/04/1984 | 1 |  |
| ஜெர்லி ஈ. தாரியாங் | இந்திய தேசிய காங்கிரசு | 13/04/1984 | 12/04/1990 | 1 |  |
| ஜார்ஜ் கில்பர்ட் சுவெல் | மலை மாநில மக்கள் ஜனநாயகக் கட்சி | 13/04/1990 | 12/04/1996 | 1 |  |
| எல். நோங்டு | இந்திய தேசிய காங்கிரசு | 13/04/1996 | 12/04/2002 | 1 |  |
| இராபர்ட் கர்சியிங் | தேசியவாத காங்கிரசு கட்சி | 13/04/2002 | 12/04/2008 | 1 |  |
| தாமசு ஏ. சங்மா | 13/04/2008 | 12/04/2014 | 1 | பதவி விலகல் 04/02/2013 |  |
| வான்சுக் சையம் | இந்திய தேசிய காங்கிரசு | 12/04/2013 | 12/04/2014 | 1 | தா. ஏ. சங்மா பதவி விலகல் |
| 13/04/2014 | 12/04/2020 | 2 |  |  |  |
| வான்வெய்ராய் கர்லுகி | தேசிய மக்கள் கட்சி | 22/06/2020 | 21/06/2026 | 1 | **தற்போதைய உறுப்பினர்** |
# மணிப்பூரினைச் சேர்ந்த மாநிலங்களவை உறுப்பினர்களின் பட்டியல்

**மணிப்பூரினைச் சேர்ந்த மாநிலங்களவை உறுப்பினர்களின் பட்டியல்** (*List of Rajya Sabha members from Manipur*) மணிப்பூர் மாநிலத்தைச் சேர்ந்த தற்போதைய மற்றும் கடந்த காலங்களில் இந்திய நாடாளுமன்றத்தின் மாநிலங்களவை உறுப்பினர்களின் பட்டியல் இதுவாகும். 1972ஆம் ஆண்டு முதல் 6 ஆண்டு காலத்திற்கு ஓர் உறுப்பினரை மாநில சட்டமன்ற உறுப்பினர்கள் மறைமுகமாகத் தேர்ந்தெடுக்கிறார்கள்.
# மணிப்பூரினைச் சேர்ந்த மாநிலங்களவை உறுப்பினர்களின் பட்டியல்

## மாநிலங்களவை உறுப்பினர்களின் பட்டியல்

மூலம்:
| அர்மான் அலி முன்சி | பிற | 03/04/1952 | 02/04/1954 |
| --- | --- | --- | --- |
| என்ஜி தோம்போக் சிங் | இந்திய தேசிய காங்கிரசு | 03/04/1954 | 02/04/1956 |
| லைமயும் லலித் மாதோப் சர்மா | 01/12/1956 | 02/04/1960 |  |
| 03/04/1960 | 02/11/1964 |  |  |
| சினாம் கிருஷ்ணமோகன் சிங் | 13/01/1965 | 02/04/1966 |  |
| 10/04/1966 | 02/04/1972 |  |  |
| சலாம் டோம்பி சிங் | பிற | 10/04/1972 | 04/04/1974 |
| இரங்கம்பம் டோம்போக் சிங் | இந்திய தேசிய காங்கிரசு | 18/06/1974 | 09/04/1978 |
| என்ஜி டோம்போக் சிங் | 10/04/1978 | 09/04/1984 |  |
| ராஜ்குமார் ஜெய்சந்திர சிங் | 10/04/1984 | 12/07/1988 |  |
| ராஜ்குமார் தோரேந்திரா சிங் | 20/09/1988 | 12/03/1990 |  |
| பி. டி. பெகரிங் | ஜனதா தளம் | 10/04/1990 | 10/04/1990 |
| டபிள்யூ. குலபிந்து சிங் | 13/06/1990 | 09/04/1996 |  |
| டபிள்யூ. அங்கோ சிங் | இந்திய தேசிய காங்கிரசு | 10/04/1996 | 09/04/2002 |
| ரிசாங் கீசிங் | 10/04/2002 | 09/04/2008 |  |
| 10/04/2008 | 09/04/2014 |  |  |
| அப்துல் சலாம் | 10/04/2014 | 28/02/2017 |  |
| பபானந்தா சிங் | பாரதிய ஜனதா கட்சி | 25/05/2017 | 09/04/2020 |
| **லீஷெம்பா சனஜாபோபா** | 22/06/2020 | 21/06/2026 |  |
# லெய்செம்பா சனஜாபோபா

**லெய்செம்பா சனஜாபோபா** (*Leishemba Sanajaoba*) இந்தியாவின் மணிப்பூர் சமசுதானத்தின் முன்னாள் அரச குடும்பத்தின் தற்போதைய உறுப்பினரும், மணிப்பூரைச் சேர்ந்த பாரதிய ஜனதா கட்சி அரசியல்வாதியும் ஆவார். சனஜாபோபா 2020ஆம் ஆண்டில், மணிப்பூரிலிருந்து மாநிலங்களவை உறுப்பினராகத் தேர்ந்தெடுக்கப்பட்டார். இவர் பெரும்பாலும் கெளரவமாக "மகாராஜா" என்று அழைக்கப்படுகிறார். இது ஒரு சட்டரீதியான பட்டம் அல்ல. முந்தைய மணிப்பூர் இராஜ்ஜியத்தின் சடங்கு மரபுகளின் அடையாள மற்றும் ஆன்மீகத் தலைவராக இவர் தொடர்ந்து இருந்து வருகிறார்.
# கோட்டென்டோட்டா ஜபல்புரேன்சிசு

***கோட்டென்டோட்டா ஜபல்புரேன்சிசு*** (*Hottentotta jabalpurensis*) என்பது *புத்திடே* குடும்பத்தைச் சேர்ந்த தேள் சிற்றினமாகும். இது முதன்முதலில் இந்தியாவின் மத்தியப் பிரதேசத்தின் ஜபல்பூரில் கண்டுபிடிக்கப்பட்டது. மத்திய இந்தியாவில் மட்டுமே காணப்படும் அகணிய உயிரியான *கோ. ஜபல்புரேன்சிசு*வில் பாலியல் வேறுபாடு காணப்படுகிறது. பெண் தேள் ஆண் தேளினை விட பெரியதாக உள்ளது. பெண் தேளின் உடல் மொத்த நீளம் 50-80 மிமீ ஆகவும் ஆண் தேளின் உடல் நீளம் 48-65 மி.மீ. ஆகவும் உள்ளது.
# பிந்தாங் மலை

பேராக் மாநிலத்தின் கிழக்கில் கோலாகங்சார் மாவட்டம் மற்றும் உலு பேராக் மாவட்டம்; மேற்கில் லாருட், மாத்தாங், செலாமா மாவட்டம் ஆகிய மாவட்டங்களுக்கு இடையே ஓர் இயற்கையான எல்லையாக இந்த மலை அமைகிறது.
# பிந்தாங் மலை

## பொது

பிந்தாங் மலைத்தொடர் தீபகற்ப மலேசியாவின் முக்கிய மலைத்தொடரான தித்திவாங்சா மலைத்தொடரை அதன் கிழக்கு எல்லையாகக் கொண்டுள்ளது.  
கெடா மாநிலத்தில் மிக உயர்ந்த மலைத் தொடராக அறியப்படுகிறது. பேராக் மாநிலத்தில் கொர்பு மலை மிக உயர்ந்த மலையாகும்.
# இடவியல் புடைப்பு

**இடவியல் புடைப்பு** (ஆங்கிலம்: *Topographic prominence*) என்பது நிலஉருவ இயல் அல்லது இடவிளக்கயியல் துறையில் *(Topography)* ஒரு மலை முகடு அல்லது ஒரு குன்றின் முகட்டு உயரத்தை அளவிடுவதைக் குறிப்பதாகும். இடவியல் துறையில் இது ஒரு பிரிவாக அறியப்படுகிறது.  
ஒரு மலையைச் சுற்றியுள்ள நிலப்பகுதியின் மிகத் தாழ்வான உயரத்திற்கும், கடல் மட்டத்தில் இருந்து அந்த மலைச் சிகரத்தின் உயரத்திற்கும், இடைபட்ட உயர அளவில், காணப்படும் அளவு மாற்றங்களை இடவியல் புடைப்பின் வழி அறிந்து கொள்ளலாம்.
# இடவியல் புடைப்பு

## மலைமுகடு

மலை முகடு (Summit) என்பது உயரத்தில் அதைச் சுற்றியுள்ள அனைத்து இடங்களையும் விட உயர்ந்த இடமாகும். இட அமைப்பியலில் சிகரம் எனும் வான் உச்சி என்பதைக் குறிப்பிடுவதாகும்.  
பன்னாட்டு மலையேறுவோர் கூட்டமைப்பின் வரையறைப்படி ஒரு மலை முகடு 30 மீட்டர் உயரத்திற்கும் மேல் இருந்தால் அந்த மலைமுகடு தனித்துவம் பெற்றதாக அறியப்படுகிறது